**დანართი #1**

## **საბუღალტრო მომსახურების შესყიდვის ტექნიკური დავალება**

**შესყიდვის ობიექტი:**

ა(ა)იპ იგპ ქალთა ასოციაცია „თანხმობა“ აცხადებს კონკურსს საბუღალტრო კომპანიის მომსახურების შესყიდვაზე. შერჩეული შემსრულებელი კომპანია უზრუნველყოფს ორგანიზაციის ბუღალტრულ-ფინანსური აღრიცხვის წარმოებას, შესაბამის სტრუქტურებთან (მათ შორის სტატისტიკის ბიურო, საგადასახადო ორგანოები და სხვ.) კომუნიკაციას და თანამშრომლების კონსულტირებას.

### **I. მომსახურების აღწერა**

შერჩეული საბუღალტრო კომპანია განახორციელებს ორგანიზაციის ბუღალტრულ-ფინანსურ აღრიცხვას, ექნება კომუნიკაცია შესაბამის სტრუქტურებთან და უზრუნველყოფს შესაბამისი თანამშრომლების კონსულტირებას. მომსახურება მოიცავს როგორც მიმდინარე ბუღალტრულ ოპერაციებს, ასევე ანგარიშგების მომზადებასა და საგადასახადო ორგანოებთან ურთიერთობას.

### **II. ძირითადი მოვალეობები**

* პირველადი დოკუმენტების დახარისხება და აღრიცხვა საბუღალტრო პროგრამაში;
* დებიტორულ-კრედიტორული დავალიანებების ანალიზი;
* საბუღალტრო წიგნებისა და ჩანაწერების დაარქივება და ელექტრონული მონაცემთა ბაზის წარმოება;
* დეკლარაციების სისწორის კონტროლი ბუღალტრულ ჩანაწერებთან მიმართებაში;
* ფისკალურ/საგადასახადო ინსპექციებთან ურთიერთობის მართვა და შესაბამისი დოკუმენტების მიწოდება გარე/შიდა აუდიტორებისთვის;
* საგადასახადო კანონმდებლობაში მიმდინარე ცვლილებების მუდმივი მონიტორინგი, საგადასახადო რეგულაციებისა და წესების შესაბამისობის განსაზღვრა დასაბეგრ ოპერაციებთან მიმართებაში, ბიზნეს პროცესებში საგადასახადო რისკების მინიმალური ზღვარის დაცვა;
* საგადასახადო ორგანოებთან წარმომადგენლობა;
* სტატისტიკისა და სხვა სახელმწიფო უწყებებისათვის წარსადგენი ინფორმაციის მომზადება და წარდგენა;
* ყოველთვიური და წლიური საგადასახადო დეკლარაციების მომზადება და წარდგენა შემოსავლების სამსახურის პორტალზე;
* ბუღალტრული აღრიცხვის, ანგარიშგებისა და აუდიტის ზედამხედველობის სამსახურის (SARAS-ის) მე-4 და მე-3 კატეგორიის ანგარიშგების მომზადება;
* ყოველთვიური ბალანსისა და მოგება-ზარალის ინდივიდუალური რეპორტების მომზადება და გაზიარება;
* რეგულარული კონსულტაციები ორგანიზაციის საბუღალტრო-ფინანსური გუნდისთვის.

### **III. საკვალიფიკაციო მოთხოვნები**

* კომპანიას უნდა ჰყავდეს მთავარი ბუღალტერი და დამატებით, ორგანიზაციას გამოუყოს პირადი ბუღალტერი;
* არასამთავრობო არაკომერციული იურიდიული პირის ბუღალტრული აღრიცხვის მინიმუმ ორი წლიანი წარმატებული გამოცდილება;
* ACCA-ს კვალიფიკაცია;
* პირველი დონის სერტიფიკატი;
* უცხო ენების ცოდნა - ინგლისური და გერმანული (საკომუნიკაციო დონეზე);
* მოქმედი პროფესიული პასუხისმგებლობის დაზღვევა;
* საგადასახადო და ფინანსური კანონმდებლობის აქტუალური ცოდნა;
* მაღალი პასუხისმგებლობის გრძნობა, დისციპლინა და დეტალებზე ორიენტირებულობა.

### **IV. სხვა პირობები**

* მომსახურება ხორციელდება შეთანხმებული გრაფიკის შესაბამისად;
* ხელშეკრულების ფორმა და მომსახურების ღირებულება განისაზღვრება შერჩეულ კანდიდატთან ინდივიდუალური შეთანხმებით;
* შერჩეული შემსრულებელი უზრუნველყოფს ინფორმაციის კონფიდენციალურობასა და დოკუმენტაციის სწორად შენახვას.

**განაცხადის ფორმა (ბუღალტრული მომსახურების შესყიდვის კონკურსი)**

გთხოვთ, შეავსოთ ქვემოთ მოცემული ფორმა და გამოგვიგზავნოთ ელ-ფოსტებზე: [idpwomen@gmail.com](mailto:idpwomen@gmail.com) და [julia.kharashvili@yahoo.com](mailto:julia.kharashvili@yahoo.com)

სათაურის ველში მიუთითეთ: **„ბუღალტრული მომსახურების შესყიდვა“**

|  |  |  |
| --- | --- | --- |
| **#** | **ინფორმაცია** | **შესავსები ველი** |
| **1** | **საკონსულტაციო კომპანიის დასახელება** |  |
| **2** | **საიდენტიფიკაციო ნომერი** |  |
| **3** | **საკონტაქტო პირი** |  |
| **4** | **საკონტაქტო ტელეფონი** |  |
| **5** | **საკონტაქტო ელ-ფოსტა** |  |
| **6** | **იურიდიული მისამართი / ოფისის მდებარეობა** |  |
| **7** | **კომპანიის გამოცდილება, მათ შორის, არასამთავრობო სექტორთან მუშაობის გამოცდილება (ორგანიზაციები, პროექტები)** |  |
| **8** | **თანამშრომელთა კვალიფიკაცია და სამუშაო გამოცდილება (ორგანიზაცია, პოზიცია, პერიოდები, ძირითადი ფუნქციები)** |  |
| **9** | **პროფესიული პასუხისმგებლობის დაზღვევა (დიახ / არა; პირობები, ვადები)** |  |
| **10** | **საკონსულტაციო დღეების შეთავაზება (დღეების რაოდენობა თვეში, მომსახურების ფორმა: ონლაინ / ადგილზე)** |  |
| **11** | **მომსახურების ღირებულება (თვიური ან ფიქსირებული, ლარში)** |  |
| **12** | **დამატებითი ინფორმაცია ან კომენტარები** |  |
| **13** | **ხელმოწერა და თარიღი** |  |